Grčka ciklama
Grčka ciklama (lat. Cyclamen graecum) je vrsta višegodišnje biljke iz roda ciklama.

Rasprostranjenost i stanište 
Grčka ciklama živi na različitim vrstama staništa na nadmorskoj visini do 1200 metara. Rasprostranjena je u južnoj Grčkoj, Peleponezu, Egatskim otocima, južnim obalama Turske i u sjevernom Cipru. Najčešće se može naći u stjenovitim područjima.

Opis 
Listovi su zanimljivi zbog svojih raznolikih uzoraka, te su najupečatljiviji od svih ciklama. Osnovna boja površine lista je tamnozelena, ali je prošarana različitim nijansama srebrne i zelene boje, a kombinacija ima bezbroj. Listovi su najčešće srcolikog oblika, te su nazubljeni su na rubovima. Cvjetovi rastu u jesen, boja im je bijela ili blijedoružičasta. Imaju pet latica, dno svake od njih je tamnije obojeno.

Izvori 
  The Cyclamen Society: Cyclamen graecum 
  Sandy Leven: Cyclamen graecum (opis i galerija)
  Dave's Garden: Cyclamen graecum subsp. candicum

Vanjske veze 
Ostali projekti

Cyclamen